Front Cover

Ką mes darome su jūsų nuotrauka, pirštų antspaudais ir DNR?

2 psl.

Jus sulaikius ir pristačius į policijos nuovadą, galime jus nufotografuoti, paimti jūsų pirštų antspaudus ir kitus mėginius. Jūsų pirštų antspaudai, nuotrauka ir kiti mėginiai yra jūsų biometriniai duomenys.

Svarbu, kad suprastumėte, kodėl Škotijos policija ima jūsų biometrinius duomenis, ką su jais darome, kaip juos prižiūrime ir kokios yra jūsų teisės.

Kas yra biometriniai duomenys?

Biometriniai duomenys yra iš asmens paimti antspaudas, atspaudas, mėginys arba jo nuotrauka, kurie gali būti naudojami to asmens tapatybei nustatyti. Tai gali būti:

pirštų antspaudai, DNR pavyzdys (jūsų unikalus genetinis kodas) arba

areštinėje padaryta nuotrauka.

DUK apie biometrinius pavyzdžius ir duomenis

Kokius biometrinius mėginius galima paimti?

Galime nufotografuoti jūsų veidą, paimti

jūsų pirštų atspaudus ir (arba) burnos tepinėlį ar plaukų mėginį, kad nustatytume

jūsų DNR. Šie procesai yra greiti, o mūsų darbuotojai

jums paaiškins kiekvieną proceso žingsnį. Įrašas apie visus paimtus mėginius

(įskaitant nuotraukas) atsidurs jūsų areštinės protokole.

Kodėl imami biometriniai mėginiai ir daromos nuotraukos?

Nuotraukos ir mėginiai imami siekiant patvirtinti jūsų tapatybę, jie gali būti naudojami

kaip įrodymas, jei padarėte nusikalstamą veiką, arba

padeda pašalinti jus iš tyrimo. Pavyzdžiui, kad būtų lengviau

atlikti tyrimą, jūsų atvaizdas gali būti rodomas liudininkams, o jūsų

biometriniai duomenys palyginami su pirštų atspaudais ar DNR, paliktais nusikaltimo vietoje.

Ar pasidalinsite mano duomenimis su kuo nors kitu?

Jūsų duomenimis gali būti dalijamasi su kitomis teisėsaugos institucijomis

JK arba tarptautiniu mastu, tačiau tik tuo atveju, jei policija turi priežasčių ir (arba) tikslą dalytis šia informacija.

Škotijos policijos tarnybos Teismo medicinos skyrius (angl. SPA FS)

apdoroja mėginius ir saugo šiuos duomenis Škotijos policijos vardu.

Kur laikysite mano mėginius, atvaizdą ir duomenis?

SPA FS atsakingi už saugų mėginių laikymą, pavyzdžiui, laboratorijos

šaldikliuose ar įrodymų saugyklose. Iš šių mėginių,

antspaudų, atvaizdų ar atspaudų sukurti profiliai bus saugomi

elektroninėse duomenų bazėse

Kiek laiko laikysite mano mėginius ir duomenis?

Biometrinių duomenų saugojimo laikotarpis priklauso

nuo policijos tyrimo ir (arba) baudžiamojo persekiojimo, kuris seka po jūsų

sulaikymo, ir padaryto nusikaltimo pobūdžio. Išsami

informacija apie Škotijos policijos atvaizdų,

pirštų atspaudų ir DNR saugojimo laikotarpius skelbiama „Police Scotland Records

Retention SOP“.

Jūsų teisės - Škotijos policija

Turite teisių, susijusių su mūsų turimais

jūsų asmens duomenimis. Jūsų teisės apima (bet neapsiriboja)

teisę būti informuotam apie jūsų asmens duomenų naudojimą, susipažinti

su apie jus turima informacija per subjekto prieigos užklausą (angl. Subject Access Request)

ir teisę pareikalauti, kad šie duomenys būtų ištaisyti arba ištrinti,

jei to reikia. Jei esate nepatenkinti tuo, kaip Škotijos

policija arba SPA FS tvarkė jūsų asmens duomenis, turite

teisę pateikti skundą. Daugiau informacijos apie savo teises ir mūsų

skundų nagrinėjimo tvarką rasite mūsų svetainėje.

4 Jūsų teisės

Jūsų teisės - Informacijos komisaras

Jei esate nepatenkinti tuo, kaip Škotijos policija arba SPA FS

tvarkė jūsų asmens duomenis, turite teisę pateikti skundą

Informacijos komisarui. Tai yra nepriklausoma JK institucija, įsteigta

teisėms į informaciją ginti. Daugiau informacijos apie tai, kaip pateikti skundą, rasite mūsų internetinėje svetainėje.

Jūsų teisės - Škotijos biometrinių duomenų komisaras

Škotijos policija turi vadovautis Škotijos biometrinių duomenų komisaro

įstatymais įtvirtintu praktikos kodeksu, padedančiu užtikrinti etišką ir

skaidrų biometrinių duomenų naudojimą.

Komisarą skiria Škotijos parlamentas, tačiau jis veikia savarankiškai, siekdamas užtikrinti, kad biometriniai duomenys būtų naudojami atitinkamais policijos tikslais Škotijoje.

Jei esate nepatenkinti tuo, kaip Škotijos policija arba SPA FS tvarkė

jūsų asmens duomenis, turite teisę pateikti skundą Škotijos

biometrinių duomenų komisarui.

Komisaro internetinėje svetainėje rasite lengvai skaitomu formatu pateiktą

praktikos kodeksą ir skundų procedūrą bei kitą informaciją,

įskaitant ir Škotijos parlamento ataskaitas. Daugiau informacijos galite rasti

mūsų internetinėje svetainėje.

Norėdami gauti daugiau informacijos, nuskaitykite šį QR kodą arba apsilankykite mūsų internetinėje svetainėje